**LIETUVOS RESPUBLIKOS Ekonomikos ir inovacijų MINISTRAS**

**įsakymas**

**DĖL LIETUVOS RESPUBLIKOS ŪKIO MINISTRO 2016 M. RUGPJŪČIO 26 D.**

**ĮSAKYMO NR. 4-532 „DĖL 2014–2020 METŲ EUROPOS SĄJUNGOS FONDŲ**

**INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS**

 **IR ŽMOGIŠKŲJŲ IŠTEKLIŲ POTENCIALO DIDINIMAS“ PRIEMONĖS**

**NR. 09.4.3-ESFA-K-814 „KOMPETENCIJOS LT“ projektų finansavimo sąlygų aprašo NR. 1 patvirtinimo“ PAKEITIMO**

2020 m. balandžio 9 d. Nr. 4-210

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

p a k e i č i u Lietuvos Respublikos ūkio ministro 2016 m. rugpjūčio 26 d. įsakymą
Nr. 4-532 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų finansavimo sąlygų aprašo Nr. 1 patvirtinimo“:

1. Pakeičiu nurodytą įsakymą ir jį išdėstau nauja redakcija (2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų finansavimo sąlygų aprašas Nr. 1 nauja redakcija nedėstomas):

„**LIETUVOS RESPUBLIKOS EKONOMIKOS IR INOVACIJŲ MINISTRAS**

**ĮSAKYMAS**

**DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ**

**IŠTEKLIŲ POTENCIALO DIDINIMAS“ PRIEMONĖS NR. 09.4.3-ESFA-K-814 „KOMPETENCIJOS LT“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO**

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.7 papunkčiu,

t v i r t i n u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų finansavimo sąlygų aprašą Nr. 1 (pridedama).“

2. Pakeičiu nurodytu įsakymu patvirtintą 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų finansavimo sąlygų aprašą Nr. 1:

* 1. Pakeičiu 5 punktą ir jį išdėstau taip:

„5. Priemonės įgyvendinimą administruoja Lietuvos Respublikos ekonomikos ir inovacijų ministerija (toliau – Ministerija) ir Europos socialinio fondo agentūra (toliau – įgyvendinančioji institucija).“

* 1. Pakeičiu 42 punktą ir jį išdėstau taip:

„42. Įgyvendinant projekto veiklas, mokomo darbuotojo darbo užmokesčio išlaidos apmokamos taikant Lietuvos Respublikos teisės aktais nustatyto minimalaus darbo užmokesčio ir su juo susijusių darbdavio mokestinių įsipareigojimų sumą.“

* 1. Pakeičiu 43 punktą ir jį išdėstau taip:

„43. Įgyvendinant projekto veiklas mokomų asmenų kelionių mokytis į užsienį išlaidos apmokamos, taikant mokomų asmenų kelionių mokytis į užsienį išlaidų fiksuotąjį įkainį (toliau – mokomų asmenų kelionių mokytis į užsienį išlaidų fiksuotasis įkainis). Mokomų asmenų kelionių mokytis į užsienį išlaidų fiksuotasis įkainis yra nustatytas atsižvelgiant į Mokslinių išvykų išlaidų fiksuotųjų įkainių apskaičiavimo tyrimo ataskaitą, kuri skelbiama ES struktūrinių fondų svetainėje <https://www.esinvesticijos.lt/lt/dokumentai/moksliniu-isvyku-islaidu-fiksuotuju-ikainiu-apskaiciavimo-ataskaita>.“

* 1. Pakeičiu 44 punktą ir jį išdėstau taip:

„44. Išlaidos, apmokamos taikant fiksuotąjį įkainį, turi atitikti šias nuostatas:

44.1. pagal fiksuotuosius įkainius apmokamos išlaidos turi atitikti Projektų taisyklių VI skyriaus trisdešimt penktajame skirsnyje nustatytus reikalavimus;

44.2. pareiškėjas turi teisę paraiškoje numatyti mažesnius fiksuotųjų įkainių dydžius, nei jam taikomi nustatyti fiksuotųjų įkainių dydžiai;

44.3. projektų išlaidos, kurias numatyta apmokėti taikant fiksuotuosius įkainius, apmokamos atsižvelgiant į projekto sutartyje nustatytus fiksuotuosius įkainius ir projekto vykdytojo pateiktus dokumentus, kuriais įrodomas pasiektas rezultatas (Aprašo 7 ir 8 priedai). Dokumentai, kuriuos reikia pateikti, įrodant pagal fiksuotuosius įkainius apmokamų rezultatų pasiekimą, nurodomi projekto sutartyje. Fiksuotojo įkainio dydis nebus keičiamas projekto įgyvendinimo metu, išskyrus Projektų taisyklių 4281 punkte nustatytus atvejus.“

* 1. Pakeičiu 76 punktą ir jį išdėstau taip:

„76. Projekto (-ų) įgyvendinimo priežiūrai atlikti sudaromas Projekto (-ų) priežiūros komitetas, kuris stebi projekto įgyvendinimo pažangą ir teikia rekomendacijas projekto vykdytojui dėl projekto įgyvendinimo. Projekto (-ų) priežiūros komitetas sudaromas iš įgyvendinančiosios institucijos, Ministerijos atstovų, į Projekto (-ų) priežiūros komiteto sudėtį gali būti kviečiami kitų institucijų, įstaigų ar organizacijų atstovai. Projekto (-ų) priežiūros komiteto sudėtis tvirtinama Lietuvos Respublikos ekonomikos ir inovacijų ministro įsakymu, o jo veiklos principai bus nustatyti šio komiteto darbo reglamente.“

* 1. Pakeičiu 5 priedo 4 punktą ir jį išdėstau taip:

„**4. Gauta (planuojama gauti) valstybės pagalba projektui.**

|  |
| --- |
| **Pateikite informaciją apie pareiškėjo ir partnerio gautą per paskutinius 3 metus iki paraiškos finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška) pateikimo ir planuojamą gauti valstybės pagalbą, *de minimis* pagalbą ir kitą paramą projektui.** |
| **Informacija apie pareiškėją** |
| 4.1. Pagalba mokymams pagal 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, 31 straipsnį | Planuojama gauti pagalbos suma *(ne iš Lietuvos Respublikos ekonomikos ir inovacijų ministerijos)* | Gautos pagalbos suma | Pagalbos teikėjas | Pagalbos suteikimo data“ |
| 4.2. *De minimis* pagalba, suteikta tinkamoms projekto išlaidoms (mokymams) kompensuoti |  |  |  |  |
| **Informacija apie partnerį** |
| 4.3. Pagalba mokymams pagal 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, 31 straipsnį |  |  |  |  |
| 4.4. *De minimis* pagalba, suteikta tinkamoms projekto išlaidoms (mokymams) kompensuoti |  |  |  |  |

* 1. Pripažįstu netekusiu galios 6 priedą.

Energetikos ministras, laikinai einantis

ekonomikos ir inovacijų ministro pareigas Žygimantas Vaičiūnas

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Renata Čitavičienė